# Portoricanos in le Secunde Guerra Mundial

| Portoricanos in le Secunde Guerra Mundial |
| --- |
|  |
|  |
|  |
|  |
|  |
|  |
|  |
|  |
|  |
|  |
|  |

Le participation del portoricanos in le Secunde Guerra Mundial, como membro del fortias armate del Statos Unite, includeva le guardar de installationes militar del Statos Unite in le Caribe, e participation active in scenarios de guerra de Europa e le Pacifico. Le portoricanos e lor descendentes habeva prendite parte como membros del fortias armate del Statos Unite in cata conflicto que esseva combattite depost le Prime Guerra Mundial.

Le portoricanos habeva obtenite le nationalitate del Statos Unite como resultato del Acto Jones-Shafroth in 1917, expectante lor participation in le militar in recompensa. Quando un flotta naval del Imperio Japonese lanceava un attacco de surprisa contra Pearl Harbor le 7 de decembre 1941, le portoricanos esseva advocate a prender armas in defensa del Statos Unite.

Durante le Secunde Guerra Mundial, plus que 53.000 portoricanos serviva in le militar del Statos Unite. Soldatos del insula serviva in le Regimento de Infanteria numero 65 o in le Guarda National Portorican. Illes qui resideva in le Statos Unite continental esseva destinate a unitates regular del militar. Illes frequentemente esseva objectos de racialismo que esseva diffuse in le Statos Unite in le epocha.

Le feminas portorican qui serviva, habeva lor optiones limitate al infirmeria e a positiones administrative. In le Secunde Guerra Mundial alicunos del viros prendeva rolos active como commandantes in le armea. Le armea non manteneva statisticas referente al numero de hispanos qui serviva in le unitates regular, solmente pro illes qui serviva in le unitates portorican; dunque il es impossibile determinar le numero exacte de portoricanos qui serviva in le Secunde Guerra Mundial.

## Preparation pro le Secunde Guerra Mundial

Le semines de un guerra mundial in un grande scala esseva plantate in Asia in 1937 quando Japon invadeva China e quando – in 1939 in Europa – Germania Nazista invadeva Polonia. In octobre 1940, le regimentos de infanteria 295 e 295 del Guarda National Portorican, fundate per le major general Luis R. Esteves, esseva advocate a Servicio Active Federal e esseva assignate al Departimento Portorican secundo illo establite in le Plan de Guerra Orange.

Durante iste periodo de tempore, le economia de Porto Rico suffreva le consequentias del Grande Depression, e disoccupation esseva diffuse. Le disempleo esseva un del rationes le plus importante proque le portoricanos decideva unir se al fortias armate.

## Notas

## Referentias

* *Hispanics in the Defense of America*. America USA (1996-2007). Archivo del original create le 11 de april 2007. Recuperate le 19 de martio 2007.

* Stetson Conn, Rose C. Engelman, and Byron Fairchild (1961). *U.S. Army in World War II: Guarding the United States and Its Outposts*. Center of Military History, United States Army. Recuperate le 18 de martio 2007.

* *US Latinos and Latinas & World War II*. University of Texas at Austin (1990-2007). Archivo del original create le 8 de decembre 2007. Recuperate le 18 de martio 2007.

## Libros con relation

* (14 de junio 1997) *65th Infantry Division*. Turner Publishing. ISBN: 1-56311-118-7.

* del Valle, Pedro (1976). *Semper fidelis: An autobiography*. Christian Book Club of America. ASIN B0006COTKO.

* Esteves, General Luis Raúl (1955). *¡Los Soldados Son Así!*. San Juan, Puerto Rico: Star Publishing Co.. Recuperate le 20 de martio 2007. (Archivate 2007-07-01 al Wayback Machine)

* Gordy, Bill (14 de junio 1945). *Right to be proud: History of the 65th infantry division's march across Germany*. J. Wimmer. ASIN B0007J8K74.

* Lederer, Commander William J., USN (1950). *The Last Cruise: The Story of the Sinking of the Submarine, U.S.S. Cochino*. Sloane. ASIN B0007E631Y.

*Iste articulo es un traduction del Wikipedia in espaniol. Vide le fonte original hic.*